CELEX: 32021D0826
Language: lt
Date: 1621209600000
Title: Komisijos sprendimas (ES) 2021/826 2021 m. gegužės 17 d. dėl Belgijos importuojamų prekių neapmokestinimo importo muitais ir PVM reaguojant į Graikijos prašymą padėti spręsti migracijos krizės sukeltas problemas (pranešta dokumentu Nr. C(2021) 3274) (Tekstas autentiškas tik graikų, nyderlandų ir prancūzų kalbomis)

2021 5 25   
               
               
                  LT
               
               
                  Europos Sąjungos oficialusis leidinys
               
               
                  L 184/1
               
            
         KOMISIJOS SPRENDIMAS (ES) 2021/826
         2021 m. gegužės 17 d.
         dėl Belgijos importuojamų prekių neapmokestinimo importo muitais ir PVM reaguojant į Graikijos prašymą padėti spręsti migracijos krizės sukeltas problemas
         
            
               (pranešta dokumentu Nr. C(2021) 3274)
            
         
         (Tekstas autentiškas tik graikų, nyderlandų ir prancūzų kalbomis)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 19 d. Tarybos direktyvą 2009/132/EB dėl Direktyvos 2006/112/EB 143 straipsnio b ir c punktų taikymo, neapmokestinant galutinio tam tikrų prekių importo pridėtinės vertės mokesčiu (1), ypač į jos 53 straipsnio pirmą pastraipą,
         atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (2), ypač į jo 76 straipsnio pirmą pastraipą,
         kadangi:
         
                     (1)
                  
                  
                     po tam tikrą laikotarpį trukusios migracijos krizės 2020 m. kovo 2 d. Graikija, remdamasi Europos Parlamento ir Tarybos sprendimo Nr. 1313/2013/ES (3) 15 straipsniu, pateikė pagalbos prašymą;
                  
               
                     (2)
                  
                  
                     reaguodama į Graikijos prašymą, 2020 m. kovo 6 d. Belgijos gynybos ministerija, kaip valstybinė organizacija, pagal Reglamento (EB) Nr. 1186/2009 74 straipsnį ir Direktyvos 2009/132/EB 51 straipsnį importavo ir išsiuntė Graikijai skubią pagalbos įrangą ir kitas būtinas priemones prieglobsčio prašytojams ir migrantams paskirstyti ar tiekti;
                  
               
                     (3)
                  
                  
                     laukdama, kol bus pranešta apie Komisijos sprendimą, Belgija leido sustabdyti importo muitų ir pridėtinės vertės mokesčio (toliau – PVM), taikomų prekėms, nurodytoms Reglamento (EB) Nr. 1186/2009 76 straipsnio antroje pastraipoje ir Direktyvos 2009/132/EB 53 straipsnio antroje pastraipoje, taikymą;
                  
               
                     (4)
                  
                  
                     2020 m. kovo 23 d. Belgija pateikė prašymą neapmokestinti į Graikiją tiekiamų prekių importo muitais ir PVM. Belgija pateikė Komisijai išsamų sąrašą, kuriame nurodytas į Graikiją išsiųstų be importo muitų įvežtų prekių, kurioms netaikomas PVM, pobūdis ir kiekis;
                  
               
                     (5)
                  
                  
                     laikoma, kad Belgijos prašymas neapmokestinti į Graikiją tiekiamų prekių importo muitais ir pridėtinės vertės mokesčiu yra pateiktas atitinkamos valstybės narės pagal Reglamento (EB) Nr. 1186/2009 76 straipsnio pirmą pastraipą ir Direktyvos 2009/132/EB 53 straipsnio pirmą pastraipą, atsižvelgiant į tai, kad Graikija pagalbos prašymą pateikė, o Belgija į jį reagavo pagal Sprendimo Nr. 1313/2013/ES 15 straipsnį;
                  
               
                     (6)
                  
                  
                     humanitarinė krizė, kuriai ištikus skubiai reikalinga kitų valstybių narių pagalba, kad žiemos laikotarpiu būtų apsaugoti prieglobsčio prašytojai ir migrantai, kurių skaičius yra padidėjęs, ir jos sukeliami itin dideli sunkumai laikomi nelaime, nurodyta Reglamento (EB) Nr. 1186/2009 XVII skyriaus C skirsnyje ir Direktyvos 2009/132/EB VIII antraštinės dalies 4 skyriuje;
                  
               
                     (7)
                  
                  
                     todėl tikslinga suteikti leidimą Belgijai neapmokestinti prekių, importuojamų Reglamento (EB) Nr. 1186/2009 74 straipsnyje apibūdintais tikslais, taikytinais importo muitais, o prekių, importuojamų Direktyvos 2009/132/EB 51 straipsnyje apibūdintais tikslais – taikytinu PVM;
                  
               
                     (8)
                  
                  
                     2020 m. spalio 22 d. Graikija patvirtino Komisijai, kad gavo Belgijos pateiktame išsamiame sąraše nurodytas prekes. Ji informavo, kad Piliečių apsaugos ministerijos civilinės saugos generalinis sekretoriatas buvo paskirtas pirmiau minėtų prekių, kurios nemokamai paskirstomos ar suteikiamos migrantams ir prieglobsčio prašytojams, gavėju. Taip pat Graikija patvirtino, kad buvo imtasi tinkamų priemonių siekiant užtikrinti, kad dėl pirmiau minėtų prekių būtų laikomasi Reglamento (EB) Nr. 1186/2009 78, 79 ir 80 straipsnių ir Direktyvos 2009/132/EB 55, 56 ir 57 straipsnių;
                  
               
                     (9)
                  
                  
                     todėl 2020 m. kovo 6 d. į Belgiją įvežtos prekės turėtų būti neapmokestinamos importo muitais ir PVM, nes jos toliau buvo vežamos į Graikiją;
                  
               
                     (10)
                  
                  
                     remiantis Reglamento (EB) Nr. 1186/2009 76 straipsniu ir Direktyvos 2009/132/EB 53 straipsniu, 2021 m. vasario 11 d. įvyko konsultacijos su valstybėmis narėmis,
                  
               PRIĖMĖ ŠĮ SPRENDIMĄ:
         
            1 straipsnis
            Prekes leidžiama įvežti be Reglamento (EB) Nr. 1186/2009 2 straipsnio 1 dalies a punkte apibrėžtų importo muitų ir be Direktyvos 2009/132/EB 2 straipsnio 1 dalies a punkte apibrėžto importo pridėtinės vertės mokesčio (PVM), jei įvykdytos šios sąlygos:
            
                        a)
                     
                     
                        Graikijos piliečių apsaugos ministerijos civilinės saugos generalinis sekretoriatas prekes ketino paskirstyti ir nemokamai teikti prieglobsčio prašytojams ir migrantams;
                     
                  
                        b)
                     
                     
                        prekės atitinka Reglamento (EB) Nr. 1186/2009 75, 78, 79 ir 80 straipsniuose ir Direktyvos 2009/132/EB 52, 55, 56 ir 57 straipsniuose išdėstytus reikalavimus;
                     
                  
                        c)
                     
                     
                        Graikijos valdžios institucijos ėmėsi tinkamų priemonių siekdamos užtikrinti, kad dėl importuotų prekių, kurioms taikomas šis sprendimas, būtų laikomasi Reglamento (EB) Nr. 1186/2009 78, 79 ir 80 straipsnių ir Direktyvos 2009/132/EB 55, 56 ir 57 straipsnių.
                     
                  
         
            2 straipsnis
            1 straipsnis taikomas 2020 m. kovo 6 d. Belgijos įvežtoms prekėms, kurios vėliau tiekiamos Graikijai reaguojant į 2020 m. kovo 2 d. Graikijos pateiktą pagalbos prašymą pagal Sprendimo Nr. 1313/2013/ES 15 straipsnį.
         
         
            3 straipsnis
            Šis sprendimas skirtas Belgijos Karalystei ir Graikijos Respublikai.
         
         
            Priimta Briuselyje 2021 m. gegužės 17 d.
            
               
                  Komisijos vardu
               
               Paolo GENTILONI
               
                  Komisijos narė
               
            
         
         
            (1)  OL L 292, 2009 11 10, p. 5.
         
            (2)  OL L 324, 2009 12 10, p. 23.
         
            (3)  2013 m. gruodžio 17 d. Europos Parlamento ir Tarybos sprendimas Nr. 1313/2013/ES dėl Sąjungos civilinės saugos mechanizmo (OL L 347, 2013 12 20, p. 924).